न्यू ओर्लियन्स में तूफ़ान कैटरीना के आने के अगले दिन
सबको लगा कि हमारी किस्मत बहुत अच्छी रही,
कि सब कुछ ठीक हो जाएगा।
और सब ठीक था भी।
धूप निकल आई थी, पानी कम हो गया था।
और फिर हमें पता चला तटबंध टूट गए हैं।
ढेर सारा पानी शहर में आने लगा
और उसे रोकने का कोई तरीका नहीं था।
क्या तुम्हें ज़रा सा भी अंदाज़ा था कि मैमोरियल में हालात कितने ख़राब हो जाएँगे?
किसी को नहीं पता था।
जब तुम उस समय के बारे में सोचते हो,
तुम्हें कौन सी चीज़ सबसे ज़्यादा अजीब लगती है?
सबसे ज़्यादा अजीब लगती है?
मेरे विचार में मुझे सबसे ज़्यादा अजीब यह लगता है कि वे केवल पाँच दिन थे।
केवल पाँच दिनों में सब कुछ बरबाद हो गया।
इस सब के दौरान डॉ. पो कैसी थीं?
-वह कैसी… -उनका बरताव कैसा…
अगर उन पाँच दिनों के दौरान उनके बरताव के बारे में तुम बताना चाहो?
बाकी सबकी तरह ही था।
हालात ही बताते हैं कि आप असल में कैसे हैं।
पानी में घुसकर चलो
फ़ाइव डेज़ ऐट मेमोरियल
पानी में घुसकर चलो, बच्चों
पानी में घुसकर चलो
पानी में घुसकर चलो, बच्चों
पानी में घुसकर चलो
ईश्वर इस पानी पर मुसीबत लाने वाला है
आदमी नदी के पास गया
आदमी नदी के पास गया, प्रभु
आदमी नदी के पास गया
वहाँ पर प्रार्थना करने गया
पानी में घुसकर चलो
पानी में घुसकर चलो, बच्चों
शेरी फ़िंक की पुस्तक पर आधारित
पानी में घुसकर चलो
ईश्वर इस पानी पर मुसीबत लाने वाला है
तीसरा दिन
वे हमें यहाँ से कब निकालेंगे?
यह ठीक है। इससे…
ठीक है। अब यहाँ थोड़ी हवा आ जाएगी।
मुझे पता है यहाँ घुटन है, गरमी है।
पर मैं चाहती हूँ सब लोग शांत रहकर मेरी बात सुनें।
आप लोगों ने चाहे जो भी सुना हो,
जो भी अफ़वाहें फैली हुई हों, मैं आपको सीधी-सच्ची बात बता रही हूँ।
सत्रहवीं सड़क की नहर का तटबंध टूट गया है।
शायद कुछ और भी टूटे हों। और शहर के पंप काम नहीं कर रहे हैं।
पानी आ रहा है और वह आता ही रहेगा।
अस्पताल में पानी भरेगा, शायद दूसरी मंज़िल तक।
हमें यहाँ से जाना होगा और हमें तुरंत यह काम शुरू करना होगा।
पर जाएँगे कहाँ?
बाहर लूटपाट चल रही है।
रुको ज़रा। मुझे नहीं पता बाहर क्या हो रहा है
पर मुझे यह पता है कि यहाँ 15 फ़ीट तक पानी आने वाला है।
हमारा सबसे संपर्क टूट जाएगा। यहाँ कोई बिजली नहीं होगी।
और जब बेसमेंट में पानी भर जाएगा, हम अपना बचा-खुचा खाना, वहाँ पड़ी हमारी आपूर्तियाँ भी खो देंगे।
-हमारी दवाइयाँ अभी से कम हो रही हैं। -हमें खाली करने की
क्या ज़रूरत है जब नैशनल गार्ड वाले यहाँ आ गए हैं?
मुझे नहीं पता वे कब तक यहाँ रहेंगे।
उन्हें सारे शहर में कई जगहों पर तैनात किया जा रहा है।
और इससे पहले कि अस्पताल की बिजली
पूरी तरह चली जाए, हमें यहाँ से निकलना होगा।
हमारे पास जेनरेटर हैं।
जब पानी चार फ़ीट तक पहुँच जाएगा तो इलेक्ट्रिकल स्विच भी पानी में डूब जाएँगे
और वे बंद हो जाएँगे।
पानी प्रति घंटे एक फ़ुट की दर से आ रहा है।
तो, बुरी से बुरी हालत में भी, हमारे पास चार घंटे बचे हैं।
-वाह। -उससे ज़्यादा कुछ मिलना किस्मत की बात होगी।
हम मरीज़ों को बाहर कैसे निकालेंगे?
हमने नैशनल गार्ड से कुछ गाड़ियाँ लाने के बारे में बात की है।
हम अपने ठेकेदारों से कुछ एम्बुलेंस लाने की बात कर रहे हैं।
सैन्ड्रा ने टेनेट को ईमेल करके पूछा है
अगर वे कुछ निजी हेलिकॉप्टर मँगवा पाएँ या अगर तट रक्षक…
क्या वे मँगवा भी सकते हैं? मेरा मतलब, क्या हेलिकॉप्टर यहाँ उतर भी सकते हैं?
आख़िरी बार लैंडिंग पैड कब इस्तेमाल हुआ था?
जब पोप यहाँ आए थे।
वह सन् 1991 में था।
पोप यहाँ पर सन् 1987 में आए थे।
बहुत अच्छे।
अठारह साल हो गए?
सच में?
लैंडिंग पैड को इस्तेमाल किए 18 साल हो गए हैं?
अगर पैड काम कर भी रहा हो,
गैरेज की लिफ़्ट की तारें बैकअप विद्युत प्रणाली के साथ जुड़ी हुईं नहीं हैं।
तो वे काम नहीं कर रहीं।
मरीज़ों को अस्पताल से सीधे हैलिपैड तक लेकर जाने का कोई तरीका नहीं है।
क्या आपमें से किसी की इंजीनियरिंग की पृष्ठभूमि है?
किसी भी तरह की इंजीनियरिंग?
-किसी की भी? -हाँ।
ऐरिक के साथ जाकर पैड को अच्छे से जाँचो।
मैं चाहती हूँ तुम देख कर तय करो वह मज़बूत है या नहीं।
तय करें? कैसे?
मैं चाहती हूँ तुम तय करो।
-चलो, आ जाओ। चलो, चलें। -ठीक है।
हम मरीज़ों को पैड तक लेकर जाने का कोई तरीका सोच लेंगे।
कोई तरीका निकाल लेंगे।
अभी, मैं चाहती हूँ तुम अपनी-अपनी टीम से बात करो।
शहर का पानी गंदा हो गया है।
नलों का पानी पीने या किसी काम के लिए कोई इस्तेमाल न करे।
और बोतलों का पानी, हमें उसे 2,000 लोगों में बाँटना होगा…
हैलो, विन्स बोल रहा हूँ। ऐना और मैं अभी फ़ोन पर बात नहीं कर सकते।
विन्स, फिर से मैं बोल रही हूँ।
जितनी जल्दी हो सके, मुझे फ़ोन करो, अच्छा?
मैं ठीक हूँ पर मुझे फ़ोन करो।
-ज़रा सब लोग यहाँ आ जाएँगे? -मीटिंग में उन्होंने क्या कहा?
सब लोग, कृपया, यहाँ आ जाओ।
मैं चाहती हूँ आप सब एकदम शांत रहें, अच्छा? क्या आप यह कर पाएँगे?
डायेन? डायेन। वे अस्पताल खाली कर रहे हैं।
कौन अस्पताल खाली कर रहा है?
मैमोरियल। मैंने सुना है वे सबको बाहर ले जा रहे हैं।
-हमें यहाँ से खाली करके जाना होगा। -यह मंज़िल खाली करनी होगी?
-पूरा अस्पताल। -कब करना है खाली?
अभी। तुरंत।
क्या वे हमें अपने साथ लेकर जा रहे हैं? हम अपने मरीज़ों को बाहर कैसे ले जाएँगे?
यह सब किसकी ज़िम्मेदारी है?
-डायेन? -अपनी माँ के साथ रहो।
-क्या हो रहा है? -तुम बस अपनी माँ के साथ रहो, अच्छा?
यीशू, मुझे रख सलीब के पास
चश्मा जहाँ बहता है
मिलता मुफ़्त जो सभी को, स्वास्थ्य की धारा
कलवरी के पर्वत से निकलता है
सलीब पर होगी मेरी नज़र, मैं इंतज़ार करूँगी
इस उम्मीद पर भरोसा रखकर
पहुँचूँगी सुनहरे वतन में
एम्बुलेंस आपातकालीन
इस धारा को पार करके
पानी आ रहा है।
पार्किंग की जगह भर रही है।
तुम बस वहीं रहना। मेरी माँ के साथ रहना, अच्छा?
हाँ, मैं यहीं हूँ।
मुझे लगता है उन्होंने शहर के आसपास नाके लगा दिए होंगे
और वे लोगों को बाहर आने दे रहे होंगे पर अंदर नहीं जाने देंगे।
अगर हमें कोई राहत कार्यवाही का केंद्र या ऐसी जगह मिल जाए जहाँ मदद करने आए लोग इकट्ठे हो रहे हों
और हम अपने लिए स्वयंसेवी होने के पहचान-पत्र जुटा लें,
तो हम शहर में घुस कर अस्पताल तक पहुँच सकते हैं।
हाँ, पर अगर हम यह सब करें और उन्होंने तुम्हारी माँ को पहले ही निकाल लिया हो तो…
पर अगर नहीं निकाला हो तो?
मतलब, अगर वे नहीं निकाल पा रहे हों तो?
वहाँ बिजली नहीं है और पानी बढ़ता जा रहा है।
पर वह एक अस्पताल है।
बिना बिजली के, वह अस्पताल नहीं है। वह केवल एक इमारत है।
देखो, चाहे जो भी हो, बेहतर होगा हम वहाँ चले जाएँ,
बजाय इसके कि यहाँ रहकर उस फ़ोन का इंतज़ार करें जो शायद कभी आए ही नहीं।
वह मेरी माँ हैं। मैं उन्हें ऐसे नहीं छोड़ सकता।
हमें कोई फ़ायर स्टेशन ढूँढना चाहिए।
अधिकारी आपातकालीन कर्मचारियों को बुलवाएँगे
और अगर वे बुलवाएँगे तो शायद हम उनके साथ शामिल होकर अंदर जा पाएँ।
हम तुम्हारी माँ को ले आएँगे।
चाहे जो भी करना पड़े, हम उन्हें लेकर आएँगे।
सूज़न?
-लाइफ़केयर से डायेन रोबिशॉ। -हैलो।
क्या तुम लोग अस्पताल खाली कर रहे हो?
हाँ।
मुझे इसके बारे में अभी क्यों पता चल रहा है?
हम अपने मरीज़ों को कैसे निकालेंगे?
तुम लोगों का तो निजी अस्पताल है। तुम्हारी अपनी कोई योजना नहीं है?
हम किसी से संपर्क नहीं कर पा रहे। हमारे तो कोई डॉक्टर भी यहाँ नहीं हैं।
तुम लोग अपने निगम के कार्यालयों से संपर्क नहीं कर पा रहे?
कोई ख़ास नहीं।
पता करो अगर वे तट रक्षक या किसी निजी विमान सेवा से संपर्क कर सकें,
तो अगर हमारा हैलिपैड ठीक हुआ तो मैं तुम्हें बता दूँगी।
और मुझे अपने गंभीर मरीज़ों की एक सूची दे दो।
हमारे ज़्यादातर मरीज़ गंभीर ही हैं।
तुम मुझे सूची दे दो और हमसे जो बन पड़ा, हम करेंगे।
पर अभी तो हम अपनी मदद भी नहीं कर पा रहे।
कुछ मिला?
किसी वायु नैशनल गार्ड अधिकारी का नंबर मिला है।
यह तो बैटन रूज का नंबर है।
-वह सब कुछ संयोजित… -तुमने फ़ोन किया?
-नंबर नहीं मिला… -टेनेट से बात हुई?
-मैंने उन्हें ईमेल भेजी है पर… -उन्हें फिर से ईमेल भेजो और कहो
-कि हमारे पास समय ख़त्म हो रहा है। -मैंने उनसे कहा…
हे भगवान, वह हमारा मूल निगम हैं।
उनसे कहो हमारी बिजली जाने में केवल चार घंटे बचे हैं
और इसलिए हमें अभी मदद चाहिए।
मैं कोशिश कर रही हूँ।
मैं जानती हूँ तुम कर रही हो। मैं जानती हूँ तुम कर रही हो।
कुछ भी पता चले तो मुझे बता देना, ठीक है?
हाँ।
यह आज एक आम दृश्य था।
हैलिकॉप्टर और बचाव दल, एक-एक करके लोगों को उठा रहे हैं,
हज़ारों की तादाद में, और सभी छतों के ऊपर से।
डैलस
न्यू ओर्लियन्स को लगा था कि वह बच गया है,
पर फिर, दो मुख्य तटबंध टूट गए और धीरे-धीरे, शहर में पानी भर गया है।
नहर वाली सड़क अब नहर बन गई है।
अब बहुत दिनों तक, इस शहर में रहना नामुमकिन होगा।
वह शहर जिसका स्तर समुद्र तल से नीचे था, अब समुद्र के नीचे पहुँच गया है।
रातों-रात न्यू ओर्लियन्स की रक्षा करने वाले तटबंधों में से दो में दरार पड़ गई।
दो सौ में से एक…
सुनो, हमें न्यू ओर्लियन्स में मैमोरियल से एक और ईमेल आई है…
-क्या? -न्यू ओर्लियन्स में मैमोरियल से।
उन्हें मरीज़ों को अस्पताल से निकालना पड़ेगा।
सारी जगह पानी भर गया है।
आतंकित सी लग रही है, है ना?
-हमें क्या करना होगा? -करना होगा? मतलब…
मेरा मतलब, किसी तरह की कोई आपातकालीन प्रतिक्रिया या कुछ और है या…
ईमेल आगे किसी को भेज दो।
ये ईमेल ऐसे ही जा रही हैं। कोई जवाब नहीं दे रहा।
समझ नहीं आ रहा तुम्हें क्या बताऊँ।
माइकल। साउथ कैरोलिना के प्रपत्र। इन्हें साइन कर दोगे?
हाँ।
तुम यह अभी करवाना चाहती हो?
इन्हें कल तक भेज देना चाहती हूँ।
हम यह बाद में करें?
-हमें इन्हें प्रिंट होने भेजना है। -मैं अभी आया।
-स्टीव? -हैलो।
हमें ईमेल आ रही हैं।
हमारे एक अस्पताल में तूफ़ान के बाद पानी भर गया है
-और उन्हें उसे खाली करना होगा। -अच्छा?
वे मदद माँग रहे हैं।
-मैं सोच रहा था, क्या हमारे पास कोई… -हमारे पास?
क्या कंपनी के किन्हीं चिकित्सा परिवहन कंपनियों के साथ कोई करारनामे हैं
या कोई जगह खाली करने की योजना है? क्या कोई है जो…
मुझे किसी आपातकालीन योजनाओं के बारे में नहीं पता।
क्या लुईज़ियाना में कोई नहीं है?
हम तो व्यावसायिक विकास देखते हैं।
हाँ।
बस लग रहा था उन्हें मदद की सच में ज़रूरत है।
-मुझे कुछ नहीं पता। -देखो, वह…
अरे, माइकल। रुको।
वह कौन सा वीपी है? जो पहले नैशनल गार्ड में था?
-कौन सा? -शायद पोर्टिस है।
-डायरेक्टरी में उसका नंबर देखो। -ठीक है।
-अच्छा। जो हो, मुझे बताते रहना। -हाँ। ठीक है।
ऐलन पोर्टिस का दफ़्तर।
हैलो। मैं डैलस के टेनेट से माइकल आर्विन बोल रहा हूँ। मैं कोशिश कर रहा…
माफ़ कीजिए। आपने अपना नाम क्या बताया?
माइकल आर्विन। मैं खाड़ी तट के टेनेट में व्यावसायिक विकास का निदेशक हूँ।
न्यू ओर्लियन्स में एक आपातकालीन स्थिति पैदा हो गई है।
हमारा एक अस्पताल, कम से कम एक, आपातकालीन सेवाओं की विनती कर रहा है और मैं…
श्री पोर्टिस छुट्टी पर हैं। मैं उनके लिए संदेश ले सकती हूँ।
-क्या आप उनसे संपर्क कर सकती हैं? -श्री पोर्टिस छुट्टी पर हैं।
एक अस्पताल है… कंपनी का अस्पताल जिसमें पानी भर रहा है और जिन्हें मदद की ज़रूरत है।
मेरा श्री पोर्टिस से बात करना बहुत ज़रूरी है।
-हैलो? -रुकिए, कृपया।
सुनो, टीवी की आवाज़ थोड़ी बढ़ाना ज़रा?
यहाँ पर पानी एक फ़ुट गहरा है। वहाँ पर, कहीं ज़्यादा गहरा पानी है।
बारह घंटे पहले, हमने इन सड़कों पर गाड़ी चलाई थी और वे पूरी सूखी थीं।
श्री आर्विन?
जी, हाँ, मैं यहीं हूँ।
-श्री पोर्टिस से बात कीजिए। -हैलो।
श्री पोर्टिस। माइकल आर्विन बोल रहा हूँ।
मैं खाड़ी तट के टेनेट में व्यावसायिक विकास का निदेशक हूँ।
कहिए?
न्यू ओर्लियन्स में एक आपातकालीन स्थिति पैदा हो गई है। हमारा एक अस्पताल
हमें ईमेल भेज कर आपातकालीन सेवाओं की माँग कर रहा है
और मुझे पता चला है कि आप शायद नैशनल गार्ड में थे।
सही है।
तो मैं सोच रहा था क्या आपके नैशनल गार्ड में कोई संपर्क हैं?
-कोई ऐसा जिससे मैं बात कर पाऊँ… -नहीं। ऐसा कोई नहीं है।
क्या आपको किसी का ख़्याल है जिससे मैं संपर्क कर लूँ…
मैं अभी अपने दफ़्तर में नहीं हूँ।
ये ईमेल काफ़ी ज़रूरी लग रही हैं। मुझे नहीं लगता यह इंतज़ार कर सकता है।
नैशनल गार्ड को फ़ोन करो। वे शायद कुछ बंदोबस्त कर रहे होंगे।
सेवा में: सैन्ड्रा कोर्ड्रे क्या आपने एनजी से संपर्क किया है?
अगर आप लोगों को वहाँ से निकलना है तो हमें पता चला है
कि नैशनल गार्ड बंदोबस्त कर रहा है। शुभकामनाएँ।
सेवा में: माइकल आर्विन
क्या आप कह रहे हैं हम अकेले हैं और आप हमारी मदद नहीं कर सकते?
नहीं। मैं हूँ यहाँ, मैं आपकी मदद करूँगा।
हाँ। मैं लुईज़ियाना नैशनल गार्ड या तट रक्षक से
संपर्क करने के लिए कोई नंबर ढूँढ रहा हूँ।
हाँ, मैं इंतज़ार करता हूँ।
…पर्याप्त नहीं है। तैयार नहीं थे और संभाल नहीं पा रहे।
…ऊँची जगहों पर जा रहे हैं।
लाओ। लाओ। लाते रहो।
और। ऐसे ही। चलो।
तुम कहाँ हो फ़ेमा - संघीय आपातकालीन प्रबंधन एजेंसी?
हम 200 मरीज़ों को इस तरह यहाँ ऊपर कैसे लाएँगे?
हाँ।
चलो, आ जाओ।
-हमें इस जगह की जाँच करनी है, ठीक है? -हाँ।
हे भगवान।
कुछ पता चला?
जंग लगा हुआ है। सारी जगह, पूरी धातु पर।
कितनी बुरी हालत है?
यह नहीं पता कितनी बुरी हालत है। मैं तो वही बता सकता हूँ जो दिख रहा है।
एक हड्डियों को काटने वाली आरी यहाँ लगा सकते हैं।
इस धातु को थोड़ा काट कर देख लेते हैं जंग कितना गहरा है।
बेहतर होगा, यहाँ पर किसी हैलिकॉप्टर को उतारने से पहले
सुनिश्चित कर लें कि यह जगह इतना वज़न संभाल सकती है।
ठीक है।
-फ़्रेडी। -हाँ।
हाँ, मैं नीचे आ रहा हूँ। मुझे किसी तरह की आरी चाहिए। जो स्टील को काट पाए।
-स्टील काटने के लिए? -हाँ, और मुझे वह जल्दी चाहिए।
नहीं।
नहीं!
सुनो! सुनो, यहाँ आओ।
-मैं? -तुम! यहाँ आओ।
क्या तुम्हें मदद चाहिए?
हाँ।
गार्ड 5-8-5, मैं इस समय…
-कहाँ हूँ मैं? -बैपटिस्ट मैमोरियल अस्पताल।
बैपटिस्ट मैमोरियल अस्पताल में हूँ। चिकित्सा कर्मी यहाँ से निकलने में मदद चाहता है।
सुन लिया।
मैं एक व्यक्ति को ले जा सकता हूँ।
-एक? -एक। जल्दी करो।
हमें लगभग 200 मरीज़ों को यहाँ से निकालना है।
हमें तय करना होगा कौन पहले जाएगा और कौन अंत में।
मुझे लगता है जो ज़्यादा बीमार मरीज़ हैं,
जो जीवन रक्षक प्रणाली या मशीनों की सहायता पर सबसे ज़्यादा निर्भर हैं,
उन्हें पहले जाना चाहिए।
तो, वह आईसीयू में दो दर्जन के क़रीब होंगे।
अगर बिजली गई, बल्कि जब भी जाएगी, हम उनकी देखभाल नहीं कर पाएँगे।
और यही चीज़ नवजात शिशुओं के साथ है, जो वेंटिलेटर पर हैं।
वे नहीं बच पाएँगे।
हमारे पास नाज़ुक हालत में कई गर्भवती महिलाएँ हैं, छः डायलिसिस के मरीज़ हैं
और दो अस्थि मज्जा प्रत्यारोपण के मरीज़ हैं।
उन सभी को जल्द से जल्द अत्यधिक देखभाल की ज़रूरत है
और उसके बाद, हम ज़्यादा संतुलित मरीज़ों को भेजेंगे,
फिर आम लोगों और उनके परिवारों को, उसके बाद कर्मचारी और सबसे अंत में, डॉक्टर जाएँगे।
माफ़ करना।
क्या हम इस बात पर सहमत हैं?
हाँ।
ठीक है। अब नैशनल गार्ड ने वादा किया है
कि वे 35 मेडिकल और सर्जिकल मरीज़ों को ट्रक से ले जाएँगे।
पैंतीस? बस?
उन्होंने कहा तो यही है। वे…
एक हैलिकॉप्टर आया है। ऊपर पैड पर एक हैलिकॉप्टर आया है।
हैलिकॉप्टर पायलट को कैसे पता चला…
मैं वहाँ खड़ा था। हाथ हिला रहा था। उसे लगा मैं उसे बुला रहा हूँ।
-उसने कहा है… -उसे टेनेट ने भेजा है?
-कितने भेज रहे हैं वे? -मेरी बात सुनो।
वह एक मरीज़ को ले जाएगा पर हमें जल्दी करनी होगी।
-क्या, एक? -एक।
-नवजात शिशु। एक नवजात शिशु को ले जाओ। -ठीक है।
सैन्ड्रा, हैलिपैड काम कर रहा है।
-टेनेट से कह दो हैलिकॉप्टर यहाँ उतर सकते हैं। -हाँ। ठीक है।
केरन, हैलिपैड काम कर रहा है। अपने मरीज़ों को भेजने की तैयारी करो।
हम सबसे पहले नवजात शिशुओं और आईसीयू के मरीज़ों को भेजेंगे।
समझ गई।
हम मरीज़ों को लेकर जाना शुरू कर रहे हैं, ठीक है? चलो, चलें।
अच्छा। एक हैलिकॉप्टर आया है।
सबसे बीमार शिशु को लेकर आओ। बाकियों को ले जाने की तैयारी करो।
-शिशु ऐडमन्ड्स को ले जाओ। -ठीक है।
चलो। उस दरवाज़े के आगे ढेर लगाओ।
यहाँ पर।
स्टीव। मेरी अभी बात हुई मैमोरिय…
एक सेकंड रुकिए।
मेरी अभी मैमोरियल से बात हुई। वहाँ हैलिकॉप्टर उतर सकते हैं।
मेरी बैटन रूज के एक अस्पताल से बात हुई है और वे मरीज़ लेने को तैयार हैं।
मैं कुछ निजी हैलिकॉप्टर कंपनियों से संपर्क करने की कोशिश कर रहा हूँ
और अटलांटा के कुछ अस्पताल लोगों को निकालने में मदद करने को तैयार हैं।
नहीं। कोई हवाई…
कंपनी का कहना है कि यह काम केवल तट रक्षक या नैशनल गार्ड करेंगे।
मैंने उनसे संपर्क किया है। उन्हें स्थिति की जानकारी है।
अटलांटा मदद करना चाहता है।
माइक, यह किसी कार की दुर्घटना से पीड़ितों को उठाना नहीं है।
वहाँ बाढ़ आई है। यह राहत कार्य है। अच्छा?
वह सेना है। यह उनका काम है। यह उन्हें करने दो, अच्छा?
ठीक है?
ठीक है।
हाँ, मैं यहीं हूँ।
मैमोरियल पर हैलिकॉप्टर उतर सकते हैं पर हम तट रक्षक से यह काम करवाने की कोशिश करेंगे।
हाँ, मैं आपको बताता रहूँगा।
…यहाँ जैसे कयामत का दिन आने वाला है।
पानी ख़ौफ़नाक गति से बढ़ रहा है
और मेयर रे नेगिन का कहना है कि अगर आज रात तक
थलसेना के इंजीनियरों की पलटन तटबंध की उस दरार की मरम्मत नहीं कर पाई
तो न्यू ओर्लियन्स का सारा निचला इलाका, जिसमें समुद्र तल के स्तर से ऊँची जगहें भी शामिल हैं,
पूरी तरह पानी के नीचे आ सकता है।
ध्यान से।
ध्यान से। घुमाओ। ठीक है।
-ज़रा… -ठीक है। तीन गिनने पर।
-अच्छा, तैयार? चलो। -एक, दो, तीन।
ठीक है।
हाँ। इसे सीधा रखो।
-आराम से। -ध्यान से, सीढ़ी।
-आराम से। -ठीक है। घूमो।
तैयार? अपने पैर संभाल कर।
अच्छा, बस पहुँच गए।
-अब मुझसे नहीं उठाया जा रहा। -ठीक है।
थोड़ा धीरे। हे भगवान।
-सुनो। हिम्मत रखो। -ठीक है।
मैं ठीक हूँ।
अरे, रुको। हमें इसे ऑक्सीजन देनी होगी।
-एक सेकंड देना मुझे। -यह ठीक है?
ठीक है यह? चलो, चलें।
ठीक है, तैयार?
बस, पहुँच गए।
अरे, तुम लोग कर क्या रहे थे? कितना समय लगा दिया!
-लिफ़्ट काम नहीं कर रही। -तो कोई और तरीका निकालो।
लोगों को मदद चाहिए और हम समय बरबाद नहीं कर सकते।
अंदर लेकर आओ इसे। चलो। जल्दी करो।
-हमें जाना है। -चलो।
अब, पीछे हटो!
-अब, पीछे हटो। पीछे हटो! -वह वापस नहीं आएगी।
ठीक है!
वह गए, चलो, चलें!
अगर हम नवजात शिशुओं को हैलिकॉप्टर से भेज देते हैं
और 35 मरीज़ नैशनल गार्ड के साथ जाते हैं,
तो कौन-कौन बच जाता है?
डेढ़ सौ मरीज़, साथ में डॉक्टर, कर्मचारी और आम लोग।
मरीज़ों की प्राथमिकता तय करते समय हमें क्या चीज़ ध्यान में रखनी चाहिए।
मुझे लगता है डीऐनआर साइन करने वालों को अंत में जाना चाहिए।
क्यों?
वे "पुनः जीवित न करें" के आदेश पर हस्ताक्षर कर चुके हैं।
उन्होंने ज़ाहिर कर दिया है कि वे नहीं चाहते उन्हें बचाया जाए।
पर, उसका यह मतलब नहीं…
डीऐनआर का मतलब यह नहीं कि मरीज़ को बचाया न जाए।
डीऐनआर का मतलब है कि किसी व्यक्ति के दिल की धड़कन रुकने पर उसे पुनर्जीवित न करें।
किसी मरीज़ को डीऐनआर तभी मिलता है अगर उसे जानलेवा बीमारी…
नहीं। यह…
-तुम डीऐनआर का ग़लत मतलब… -नहीं, रिचर्ड।
डीऐनआर के मरीज़ों की प्राथमिकता अभी से क्यों तय करनी है?
देखो, हमारे पास आईसीयू में केवल चार मरीज़ हैं जिनके पास डीऐनआर हैं। चार।
और हम जो बात कर रहे हैं, उसकी ज़रूरत शायद ही पड़े।
अगर मरने वाले चार मरीज़ों की अपेक्षा तुम चार स्वस्थ मरीज़ निकाल पाओ तो क्या तुम…
मुझे लगता है हमें इस बातचीत में सूज़न को शामिल करना चाहिए।
आख़िर निर्णय तो उसी को लेने हैं। है ना?
वहीं पर।
जाओ। चलो।
हाँ, अब जाओ।
अच्छा। यह आ गए।
थोड़ा-थोड़ा पियो। इसे बचाकर रखो, अच्छा?
हाँ। और कुछ अपने लिए भी बचाना
क्योंकि तुम्हें पानी की कमी हो गई तो किसी की मदद नहीं कर पाओगी।
जेन?
यह क्या हो रहा है? इनका दिल का मॉनीटर निकाला हुआ है?
हमें कहा गया है कि गैर-ज़रूरी सेवाएँ बंद की जा रही हैं
-क्योंकि मरीज़ों को यहाँ से भेज रहे हैं। -कहा गया है? किसने कहा है?
-डॉ. कुक ने कहा कि… -मुझे फ़र्क नहीं पड़ता उन्होंने क्या कहा।
यह मेरी मरीज़ हैं। इनका मॉनीटर फिर से लगाओ।
मुझे डॉ. कुक से पूछना होगा।
क्या कहा?
मुझे डॉ. कुक से पूछ…
तुम्हें किसी से पूछने की ज़रूरत नहीं है। इनका मॉनीटर फिर से लगाओ।
पता है क्या? भाड़ में जाए यह सब। भाड़ में जाए।
नर्स, मैंने कहा था कि सभी गैर-ज़रूरी सेवाएँ बंद की जा रही हैं।
यह महिला गैर-ज़रूरी नहीं है। इसका लगातार निरीक्षण होना ज़रूरी है।
-मैं… -निकालो वह दिल का मॉनीटर।
-अगर आपको कुछ कहना है तो… -जब तक मैं न कहूँ, इसे दोबारा मत लगाना।
-यह मेरी मरीज़ है। पर यह मेरी मरीज़ है! -हमारे पास बेकार चीज़ों के लिए समय नहीं है।
इस मंज़िल की ज़िम्मेदारी मेरी है, और मैंने तुम्हें बता दिया है क्या करना है।
मैं किसी जूनियर डॉक्टर से हुक़्म नहीं सुनूँगा।
तुम्हें समझ आ रहा है?
क्या बकवास…
जैफ़रसन पैरिश स्टेशन
सुनो, यहाँ का प्रभारी कौन है?
वहाँ पर वह आदमी।
धन्यवाद।
तुम यहाँ बेकार खड़े होकर समय बरबाद कर रहे हो।
सर, यहाँ के प्रभारी आप हैं?
तुम कौन हो?
हम बस मदद करना चाहते हैं।
अगर आप लोग न्यू ओर्लियन्स में जा रहे हैं तो हम भी मदद करना चाहेंगे।
-हम आम लोगों को नहीं ले जा रहे। -हम आम लोग नहीं हैं।
मैं एक पैरामेडिक हूँ।
देखो, मैं शाल्मेट के नूनेज़ कॉम्यूनिटी कॉलेज में ईएमटी कार्यक्रम का संयोजन करती हूँ।
अगर तुम फ़ोन करके पूछना चाहो तो मेरा नाम सैन्ड्रा लब्लान्क है।
मैं यह काम जानती हूँ और मैं मदद करना चाहती हूँ।
जिमी! काग़ज़ात वगैरह लेकर आना!
अब, अपने नाम दर्ज़ करवा लो।
अपने नाम, कोई प्रशिक्षण लिया है, निकटतम संबंधी के नाम देने होंगे।
यहाँ बहुत लोग हैं। तुम लोग वहाँ कब जाओगे?
-पता नहीं। -इंतज़ार किस चीज़ का है?
किसी के फ़ैसला लेने का कि हमसे क्या काम करवाना है।
नैशनल गार्ड का एक ट्रक आ गया है।
इसकी ऑक्सीजन ठीक है।
-यह ठीक है। इसे ऑक्सीजन मिल रही है। -सब ठीक है।
क्लियरेंस नौ फ़ीट
आने दो। ठीक है, ध्यान से।
तुम ठीक हो? ठीक हो?
-तुम्हारे एकदम पीछे। -मैं ठीक हूँ।
यह ठीक है।
ध्यान से।
बस। हम इतने ही लेकर जा सकते हैं।
-अच्छा, तुम आ रहे हो? -ध्यान से।
बस, बच्चे। हमने तुम्हें संभाला हुआ है।
-तो, तुम इन्हें कहाँ ले जा रहे हो? -टेक्सास।
वह सबसे नज़दीकी अस्पताल है?
हमें यही कहा गया है, हम वहीं जाएँगे।
वे तुम्हें ले आए हैं।
उन्होंने क्या कहा कहाँ जाएँगे?
जब तक हम निकलते नहीं, अपने सिर नीचे रखना।
ठीक है, आप आ गईं।
अच्छा, अब और नहीं।
यह तो केवल 20 मरीज़ हुए। आप तो 35 लेकर जाने वाले थे।
हमारे पास इतनी ही जगह है।
-अच्छा, तो अगला ट्रक कब आएगा? -जितनी जल्दी हो सका। आप आ रही हैं?
तुम्हें जाना चाहिए।
नहीं, तुम जाओ।
कोई बात नहीं। वैसे भी, मैं टेक्सास में क्या करूँगी?
ठीक है। सब ठीक है।
हम क्या करेंगे?
कोई बात नहीं। अगला ट्रक आ रहा है।
अगला ट्रक आ रहा है।
बस हो गया। ठीक है।
शुरू करो।
कुछ समझ नहीं आ रहा।
हैलिकॉप्टर कहाँ हैं?
अरे, बाप रे।
ये साले हैलिकॉप्टर कहाँ हैं?
किसी से कहो यहाँ कोई हैलिकॉप्टर नहीं हैं।
हे भगवान।
अरे। पीछे हटो!
सुनो! पीछे हटो!
सूज़न, हम पानी को नहीं रोक सकते। हमारे सारे पैनल इसमें डूब जाएँगे।
हमारे जेनरेटर बंद हो जाएँगे।
तुमने कहा था हमारे पास चार घंटे हैं।
मैंने कहा था, "सबसे अच्छे हालात में, हमारे पास चार घंटे हैं।" अब कुछ ही मिनट हैं।
सूज़न। वहाँ कोई हैलिकॉप्टर नहीं हैं।
नवजात शिशु ऊपर पैड पर पहुँच गए हैं और वहाँ कोई हैलिकॉप्टर नहीं हैं।
सैन्ड्रा? हैलिकॉप्टर कहाँ हैं?
शिशु पैड पर पहुँचे हुए हैं।
मुझे नहीं पता। उन्होंने कहा था वे आएँगे।
हमें हैलिकॉप्टर चाहिए और तुरंत चाहिए!
हैलिकॉप्टर कहाँ हैं?
हमें यहाँ से नवजात शिशुओं को निकालना है। कृपया मदद करो।
और तूफ़ान कैटरीना के आने के कई दिन बाद भी, लोग अभी भी फँसे हुए हैं
और आशा कर रहे हैं कोई आता-जाता हैलिकॉप्टर उन्हें सुरक्षित स्थान पर ले जाएगा।
सरकारी राहत कार्यों की धीमी गति से हुई निराशा से
अब लोग अपना धैर्य खोने लगे हैं।
आज, कठोर आलोचना। न्यू ओर्लियन्स के मेयर।
अब, ज़रा अपना शरीर हिलाओ और हम कुछ करें।
और इस देश के इतिहास में आए सबसे बड़े संकट को ठीक करें।
हमें तुरंत मदद चाहिए।
-ठीक है। -हम किसी भी तरह इन पैनल को नहीं बचा सकते!
हाँ, चलो यहाँ से चलें। यह बहुत ख़तरनाक है। चलो।
आओ।
नर्स, सब ठीक हो जाएगा ना?
बिना बिजली के हम वेंटिलेटर नहीं चला सकते।
उसमें खोजकर बचाने का काम जारी है जिसे अब फ़ेमा
अमरीका पर आने वाली आज तक की सबसे महत्वपूर्ण प्राकृतिक आपदा कह रही है।
…संभावित विनाशकारी समस्या
क्योंकि क्रेसेंट सिटी का इलाका समुद्र तल से नीचे है।
आज रात, अँधेरा, बेशक़, हो गया था।
और आप लोगों को मदद के लिए चिल्लाते हुए सुन सकते हैं।
आप कुत्तों को भौंकते हुए सुन सकते हैं।
सब लोग फँसे हुए हैं। सब लोग आशा कर रहे हैं कि कोई मदद के लिए आएगा।
पर आज रात के लिए, उन्हें बचाव कार्य स्थगित करने पड़ रहे हैं।
शहर में अभी भी पानी भर रहा है। हालात बद्तर होते जा रहे हैं।
अभी भी हज़ारों-लाखों लोग
अपने घरों की छतों या मियानियों पर फँसे हुए बचाए जाने का इंतज़ार कर रहे हैं।
ना केवल वहाँ बाढ़ का पानी भरा हुआ है, बल्कि माहौल भी ख़तरनाक है।
वहाँ हिंसा है, लूटपाट हो रही है, लोग गोलियाँ चला रहे हैं। बहुत ख़तरनाक हालात हैं।
न्यू ओर्लियन्स के लोग उस इलाके के
दो अस्पतालों को संभवतया खाली करवाने की बात कर रहे थे।
पर हमें अभी-अभी पता चला है कि उन योजनाओं को फ़िलहाल के लिए रोक दिया गया है।
शहर के चारों ओर कई तटबंधों के
टूटने के समाचार मिल रहे हैं।
बाढ़ का पानी बढ़ रहा है, अराजकता फैली हुई है और एक शहर संकट में डूबता जा रहा है।
समझ नहीं आ रहा लोगों को किस तरह बताऍं कि यहाँ के वास्तविक हालात क्या हैं।
मुझे लगता है लोग यह कल्पना ही नहीं कर पा रहे…
एक के बाद एक क्षेत्र पानी में डूबा हुआ।
फँसे हुए लोगों की, लापता, मृत लोगों की संख्या अभी भी अज्ञात है।
थोड़ा सा पानी पिएँगी?
-ठीक हो? -सूज़न। तुम लोग कैसे हो?
हैलो। अपनी माँ को थोड़ा आराम करने दे रही हूँ।
तुम लोग पूरा दिन यहाँ काम करते रहे हो। सोचा कुछ लोगों को आराम करने भेज दूँ।
अपनी यूनिट में सबको बताना शुरू कर दो
कि अब नैशनल गार्ड के और कोई ट्रक नहीं आएँगे।
पानी बहुत ऊँचा हो चुका है
और वे अपने बचे हुए लोगों को हटा रहे हैं।
हमारे लोगों का क्या?
निगम हर संभव कोशिश कर रहा है।
अस्पतालों में पानी नहीं है, यहाँ तक कि बिजली भी नहीं है।
तो, वे कब तक काम जारी रख पाएँगे?
वे गंभीर रूप से बीमार लोगों को शहर से बाहर कैसे लाएँगे?
हमारे पास बहुत थोड़ा खाना और पानी है।
और सब लोग थोड़ा-थोड़ा खा रहे हैं।
वे… हमें सबसे ज़्यादा चिंता इस बात की है
कि इनमें से ज़्यादातर वेंटिलेटर बैटरियों से चलते हैं
और हमारे पास बैटरियाँ नहीं हैं।
और दुर्भाग्यवश, जब बैटरियाँ ख़त्म हो जाएँगी, वे बंद हो जाएँगे।
कुछ ही क्षण पहले, न्यू ओर्लियन्स ज़ोरदार धमाकों से थर्रा उठा।
शहर के हालात तेज़ी से बेक़ाबू होने के साथ, यहाँ अराजकता फैलती…
कहीं से कुछ नहीं आया? जाने का कोई आदेश नहीं?
कुछ नहीं।
हे भगवान।
ठीक है। छोड़ो यह सब।
सबसे नज़दीकी सारबू का ठिकाना पता करो। अब हम हाथ पर हाथ धरे नहीं बैठे रहेंगे।
ठीक है।
ठीक है, चलो, चलें। तैयार हो जाओ। हम चलने लगे हैं।
चलो। सब लोग, किसी ना किसी गाड़ी में सवार हो जाओ।
अपने साथ पानी ज़रूर लेकर चलना।
-शुक्र है चल रहे हैं। -चलो।
-हम कहाँ जा रहे हैं? -पता नहीं पर हम चल रहे हैं।
फ़्लैशलाइटें ले आओ। हम काम शुरू कर रहे हैं।
ठीक है। चलो चलें। बैकअप बैटरियाँ भी ले लो।
चलना शुरू करो।
गाड़ी में सामान भर लो।
जीवन से ज़्यादा क़ीमती कुछ नहीं होता।
एक भी चीज़ नहीं होती।
जानती हूँ। यक़ीन मानो, मैं जानती हूँ।
पर याद दिलाने के लिए धन्यवाद।
लड़का या लड़की?
वह मुझे नहीं पता।
तुम सच कह रही हो? ज़रूर मज़ाक कर रही हो।
जीवन में अब बहुत कम आश्चर्य बचे हैं।
मतलब, सच्चे, अच्छे वाले आश्चर्य।
ईश्वर ने मुझे एक आश्चर्य से नवाज़ा है और मैं इसके प्रकट होने का इंतज़ार करूँगी।
अब, तुम उदास मत होना।
तुम उदास होती हो तो मैं भी उदास हो जाता हूँ।
हम दोनों के पास जीने के लिए बहुत कुछ है।
और यह बात यहीं ख़त्म करते हैं।
ठीक है।
डायेन।
एक मरीज़ कोड कर रहा है, धड़कन रुक गई है।
क्या हुआ था?
उसका बिना नब्ज़ का वी-फ़िब होने लगा। साँस नहीं चल रही।
वह फ़ुल कोड है और उसने डीऐनआर साइन नहीं किया हुआ।
मैमोरियल में जाकर कहो, हमारा एक मरीज़ कोड कर रहा है और हमें एक डॉक्टर चाहिए।
मैं क्रैश कार्ट लाती हूँ।
सुनो, मुझे एक डॉक्टर चाहिए।
-लाइफ़केयर, सातवीं मंज़िल। कोड ब्लू। -वहाँ कोई नहीं संभाल सकता?
वहाँ कोई डॉक्टर नहीं है। हमें किसी की ज़रूरत है।
डॉ. पो, सातवीं मंज़िल पर कोड ब्लू।
मैं जाती हूँ। एक ईआर के डॉक्टर को भेजो।
-किधर? -इस ओर।
चार्ज कर रही हूँ।
-सब लोग, पीछे हटो। -हो गया?
हो गया।
-शॉक दे दिया। हो गया? -हो गया।
-अब दबाओ। -क्या हुआ है?
तिहत्तर वर्ष का आदमी, दाईं ओर निमोनिया, सीओपीडी,
कोलाइटिस, डायबिटीज़, रुक-रुक कर दिल की अनियमित धड़कन।
-धड़कन कब से बंद है? -दस मिनट हो गए।
अरे, बाप रे।
-ऐपि की दूसरी डोज़ दी। -फिर कोशिश करो।
सिस्टोलिक रक्तचाप नहीं है।
अच्छा, कोशिश करते रहो।
ठीक है, नली लगाओ। दबाव देना बंद करो।
जितनी जल्दी हो सके।
मरीज़ मर रहा है।
कुछ नहीं सुनाई दे रहा।
दबाव देना शुरू करो।
नहीं, कुछ नहीं है।
कोई प्रतिक्रिया नहीं।
नली डल गई। ऑक्सीजन शुरू कर रहे हैं।
अच्छा। कोई रक्तचाप नहीं। दबाव देना जारी रखो।
कुछ हुआ?
मुख्य अंगों में अब भी कोई प्रतिक्रिया नहीं। ठीक है, करते रहो।
दिल की धड़कन सुनाई दी?
कुछ नहीं है।
चलो।
दबाव देना बंद करो।
मृत्यु का समय, 10:15।
इस तरह वह सब शुरू हुआ था।
हम अँधेरे में। किसी से कोई संपर्क नहीं। कोई बिजली नहीं।
देखो, तुम सबने अपनी पूरी कोशिश की।
तुमने अपनी हर संभव कोशिश की।
धन्यवाद।
हाँ। आप नहीं समझ सकते उस समय कैसी स्थिति थी।
हमारे लिए भी, डॉक्टरों के लिए भी, मौत…
सामान्य चीज़ नहीं है।
हम ज़िंदगियाँ बचाते हैं। हम उन्हें बचाते हैं।
पर हम ज़िंदगियाँ बचाने की कोशिश से पहुँच गए…
सब कुछ बिखर जाने में कोई ख़ास समय नहीं लगता।
और उसके बाद जो हुआ, हम उसे नहीं रोक पाए।
मैं उसे नहीं रोक पाया।
आप क्या नहीं रोक पाए, डॉक्टर?
आप लोगों को मरने से नहीं रोक पाए?
या आप उन्हें मारे जाने से नहीं रोक पाए?
उपशीर्षक अनुवादक: मृणाल